Pasqualino Cefai miż-Żebbuġ Għawdex intbagħat seba’ snin ħabs wara li nstab ħati li kkaġuna feriment gravi fuq Joseph Portelli meta attakkah b’mus f’awla tal-Qorti. Huwa weħel ħames snin ħabs fuq feriti gravi, sitt xhur fuq ksur ta’ liberta proviżorja u 18-il xahar fuq sentenza sospiża. Il-Ġimgħa il-għadda Cefai ma nstabx ħati tal-attentat ta’ qtil ta’ Joseph Portelli, iżda b’sitt voti kontra tlieta instab ħati ta’ feriment gravi ta’ Portelli u li darab ħafif lill-avukat tal-vittma. Il-każ seħħ sentejn ilu fl-awla tal-Qorti ta’ Għawdex fejn l-Qorti kienet qed tisma kawża ċivili bejn Cefai u Portelli dwar sekwestru biex jagħmel tajjeb għal xi dejn li Cefai kellu ma Portelli. Il-vittma sofra 14-il daqqa ta’ arma bil-ponta.